# Neissèria

Les neissèries (Neisseria) conformen un gènere d'eubacteris gramnegatius amb morfologia de diplococ, a banda d'algunes rares excepcions. Aquesta és una característica inusual en els microorganismes gramnegatius, ja que solen tenir forma de bacil. Les neissèries són bacteris comensals que habiten a les mucoses de l'home i d'altres animals, però que eventualment poden ser patògens oportunistes. Acostumen a agrupar-se en parelles que tenen l'aspecte de grans de cafè amb la superfície plana en contacte. No es troben en el sòl, ni en l'aigua.
El gènere Neisseria és aerobi i els seus membres necessiten NAD i hemina per créixer. Cal cultivar-los en un medi apropiat i selectiu, com l'agar xocolata (modificació Martin-Lewis).
Les principals espècies patògenes per als humans són:
* La neissèria de la gonorrea. Neisseria gonorrhoeae, bacteri també anomenat 'gonococ', causa la gonorrea (o gonocòccia) Un fenomen emergent a tot el món és l'aparició de soques de N. gonorrhoeae multiresistents als antibiòtics, resultat d'un procés d'evolució genètica clonal, fet que fa necessari cercar amb urgència noves opcions terapèutiques per combatre-les. D'altra banda, hi ha estudis que tenen com a objectiu la modificació genètica del bacteri per tal de crear soques apropiades per al desenvolupament d'un vaccí per prevenir la gonocòccia. La seva infecció disseminada pot causar conjuntivitis, endocarditis infecciosa amb embolització esplènica, vasculitis o pústules cutànies i artritis gonocòcciques.
* La neissèria de la meningitis. Neisseria meningitidis, bacteri també conegut com a 'meningococ', és l'agent causal de la meningitis bacteriana i l'origen més freqüent de la síndrome de Waterhouse-Friderichsen. Es transmet a través de l'aire (gotetes de Flügge) o per contacte interpersonal i afecta sobretot nens menors de dos anys i nens o adults joves que viuen en llocs tancats. Els meningococs poden sobreviure uns onze dies en cadàvers i els teixits infectats pel bacteri requereixen mesures especials de protecció a l'hora de ser manipulats per tal d'evitar un contagi accidental. Hi ha, com a mínim, tretze serotips diferents de N. meningitidis, sent els més comuns arreu els grups A, B, C, W, X i Y. Existeixen diverses vacunes antimeningocòcciques, tant d'aplicació sistemàtica com selectiva (B, C i tetravalent ACWY, per exemple). Neisseria meningitidis ocasiona infreqüentment casos greus d'endoftalmitis endògena, pneumònies meningocòcciques i vaginitis infeccioses simptomàtiques amb complicacions secundàries importants. És un fet extraordinari que la mossegada d'una persona a una altra sigui l'origen d'una meningococcèmia amb pericarditis inflamatòria i tamponament cardíac de curs fatal. Un dels principals efectes adversos del l'eculizumab és l'augment de la susceptibilitat a la infecció per aquest bacteri i alguns altres membres del mateix gènere.
Aquestes dues espècies estan estretament relacionades, ja que tenen en comú del 80 al 90 per cent de la seqüència de nucleòtids, però la seva genètica de poblacions és molt diferent. El genoma central de N. meningitidis és set vegades més divers que el de N. gonorrhoeae, fet que suggereix un major nivell d'adaptació biològica en el procés evolutiu de la primera espècie, característica que podria estar vinculada a la seva efectivitat infecciosa. Les neissèries patògenes secreten toxines polimòrfiques de diferents tipus. Algunes d'aquestes toxines s'encarreguen específicament de conferir a la neissèria un avantatge competitiu davant altres bacteris per adaptar-se a determinats nínxols tròfics.
Diverses deficiències congènites del sistema del complement afavoreixen molt les infeccions per neissèries patògenes i la seva recurrència, com, per exemple, les que afecten la properdina, el factor D i el factor H.
A més, aquest gènere conté espècies habitualment no patògenes, com ara:
* Neisseria arctica. Aïllada per primera vegada a la costa nord d'Alaska en ous no viables d'oca riallera grossa.
* Neisseria bacilliformis. La seva presència en teixits humans va ser registrada el 2006. Pot ser causa eventual d'infeccions de parts toves i endocarditis.
* Neisseria canis. Descoberta l'any 1962, aquesta espècie es troba a la boca, saliva, placa dental, musell, nasofaringe i gola de gats i gossos, als quals pot causar abscessos. No és un fet inhabitual que sigui resistent a diversos antibiòtics d'ús veterinari habitual. Rares vegades infecta les persones a conseqüència d'una mossegada.
* Neisseria cinerea. Si bé és una espècie comensal que colonitza el tracte respiratori superior humà, pot ocasionar infeccions greus predominantment oportunistes. Certs casos de peritonitis per N. cinerea desenvolupades en el context d'una diàlisi ambulatòria i resistents al tractament antibiòtic convencional responen bé a la administració oral de ciprofloxacina.
* Neisseria dumasiana. Espècie identificada el 2017 en mostres d'esput humà i de la cavitat oral canina.
* Neisseria elongata. A diferència d'altres neissèries té forma de bacil i és catalasa-negativa. Existeixen tres subespècies que formen part de la microbiota oral: N. elongata subsp. elongata, N. elongata subsp. glycolytica i N. elongata subsp. nitroreducens. Durant uns anys fou considerada una espècie no patògena, però els avenços en els procediments de biologia moleculars i de cultiu han fet possible identificar-la amb relativa freqüència en casos d'osteomielitis, sèpsies i endocarditis infeccioses.
* Neisseria flavescens. Molt rarament, causa pneumònies de tipus necrosant en individus immunodeficients o infecta quists laríngics benignes.
* Neisseria chenwenguii. Ha estat identificada en el contingut rectal d'exemplars de pica de llavis negres. Ara per ara, es desconeix si pot o no causar infeccions en humans o altres espècies animals.
* Neisseria iguanae. Descoberta l'any 1994, afecta diferents espècies d'iguànids, i els pot causar abscessos crònics i sèpsia.
* Neisseria lactamica. La infecció per aquest bacteri és excepcional, encara que s'ha registrat algun cas de lesions cavitàries pulmonars, pneumònia o artritis sèptica en persones amb greus malalties de base. La majoria de gens de les neissèries patògenes, inclosos els responsables de la seva virulència, també es troben en aquesta espècie comensal en principi considerada no patògena tot i ser potencialment perillosa per a la salut.
* Neisseria mucosa. És causa d'infeccions en persones amb diversos factors de risc. Aquesta espècie ha estat identificada en alguna ocasió com a patogen responsable d'endocarditis bacterianes sobre vàlvules cardìaques natives.
* Neisseria musculi. Aïllada el 2016 en cultius de material bucal provinents de ratolins de camp de Nord-amèrica, es considera una espècie de particular interès per a l'estudi de les interaccions neissèria–hoste en models murins experimentals.
* Neisseria polysaccharea. Fou descrita per primera vegada l'any 1987 i es caracteritza per la seva gran capacitat per produir àcids a partir de la glucosa i de la maltosa i polisacàrids a partir de la sucrosa. Algunes soques de l'espècie es poden confondre amb N. meningitidis.
* Neisseria shayeganii. Descoberta en diverses mostres clíniques de malalts estatunidencs.
* Neisseria sicca. Bacteri oxidasa-positiu comensal de l'orofaringe, identificat com a espècie a principis del segle xx. S'ha aïllat predominantment en quadres infecciosos de nens i adults sotmesos a diàlisi peritoneal. Ha estat descrit algun cas de conjuntivitis, d'endocarditis i d'osteomielitis vertebral causat per N. sicca.
* Neisseria skkuensis. Present a la cavitat bucal humana, és una rara causa d'endocarditis en vàlvules cardíaques protèsiques.
* Neisseria subflava. Poques vegades està implicada en el desenvolupament d'infeccions serioses. Té tres subespècies (biovars flava, perflava i subflava).
* Neisseria weaveri. Es troba a la cavitat oral del gos. Eventualment, les mossegades de l'animal originen infeccions cutànies i de teixits tous causades per aquest bacteri que poden cursar amb bacterièmia. Igual que N. animaloris i N. zoodegmatis, és una de les neissèries de transmissió zoonòtica.
* Neisseria macacae. El 1983 fou descoberta a l'orofaringe de macacos rhesus sans. La infecció humana és insòlita, però possible.
* Neisseria dentiae. És un dels microorganimes que formen la placa dental de les vaques domèstiques.
* Neisseria zalophi. Aïllada a la boca del lleó marí de Califòrnia.

## Referències

* ↑ Kahler, CM «Neisseria species and their complicated relationships with human health» (en anglès). Microbiol Aust, 2021 Maig 28; 42, pp: 79–83. ISSN 2201-9189. DOI: 10.1071/MA21024 [Consulta: 30 octubre 2021].
* ↑ Humbert, MC; Christodoulides, M «Atypical, Yet Not Infrequent, Infections with Neisseria Species» (en anglès). Pathogens, 2019 Des 20; 9 (1), pp: 10. PMID: 31861867. DOI: 10.3390/pathogens9010010. PMC: 7168603 [Consulta: 6 novembre 2021].
* ↑ PubChem «Haemin» (en anglès). Compound Summary. National Center for Biotechnology Information, US National Library of Medicine, 2019 Jul 9; CID 52993227 (rev), pàgs: 14 [Consulta: 11 juliol 2019].
* ↑ Dalynn Biologicals «Chocolate Agar (modified Martin-Lewis)» (en anglès). Catalogue, 2014 Oct; PC60 (rev), pàgs: 3 [Consulta: 11 juliol 2019].
* ↑ García-Mendiola, R; Aguilera-Arreola, MG; Contreras-Rodríguez, A «Neisseria gonorrhoeae» (en castellà). Rev Chil Infectol, 2017 Jun; 34 (3), pp: 263-264. DOI: 10.4067/S0716-10182017000300010. ISSN: 0716-1018 [Consulta: 10 juliol 2019].
* ↑ Costa-Lourenço APRD, Barros Dos Santos KT, Moreira BM, Fracalanzza SEL, Bonelli RR «Antimicrobial resistance in Neisseria gonorrhoeae: history, molecular mechanisms and epidemiological aspects of an emerging global threat» (en anglès). Braz J Microbiol, 2017 Oct-Des; 48 (4), pp: 617-628. DOI: 10.1016/j.bjm.2017.06.001. PMC: 5628311. PMID: 28754299 [Consulta: 23 juliol 2019].
* ↑ Młynarczyk-Bonikowska, B; Majewska, A; Malejczyk, M; Majewski, S «Multiresistant Neisseria gonorrhoeae: a new threat in second decade of the XXI century» (en anglès). Med Microbiol Immunol, 2020 Abr; 209 (2), pp: 95-108. DOI: 10.1007/s00430-019-00651-4. PMC: 7125254. PMID: 31802195 [Consulta: 23 juliol 2019].
* ↑ Golparian, D; Harris, SR; Sánchez-Busó, L; Hoffmann, S; Shafer, WM; Bentley, SD; et al «Genomic evolution of Neisseria gonorrhoeae since the preantibiotic era (1928–2013): antimicrobial use/misuse selects for resistance and drives evolution» (en anglès). BMC Genomics, 2020 Feb 3; 21 (1), pp: 116. DOI: 10.1186/s12864-020-6511-6. PMC: 6998845. PMID: 32013864 [Consulta: 11 desembre 2021].
* ↑ ECDC «Extensively drug-resistant gonorrhoea: risk of further dissemination within and across Europe» (en anglès). News & events, ECDC comment, 2019; Abr 1, pàgs: 5 [Consulta: 23 juliol 2019].
* ↑ Jones, RA; Yee, WX; Mader, K; Tang, CM; Cehovin, A «Markerless gene editing in Neisseria gonorrhoeae» (en anglès). Microbiology (Reading), 2022 Jun; 16 8 (6), pp: 1-10. DOI: 10.1099/mic.0.001201. ISSN: 1465-2080. PMID: 35763318 [Consulta: 12 octubre 2022].
* ↑ Costumbrado, J; Ng, DK; Ghassemzadeh, S «Gonococcal Conjunctivitis» (en anglès). StatPearls [Internet]. StatPearls Publishing LLC, 2021 Set 14; NBK459289 (rev), pàgs: 5. PMID: 29083770 [Consulta: 10 gener 2022].
* ↑ Said, M; Tirthani, E «Gonococcal Infective Endocarditis Returns» (en anglès). Cureus, 2021 Set 14; 13 (9), pp: e17955. DOI: 10.7759/cureus.17955. PMC: 8515499. PMID: 34660143 [Consulta: 28 setembre 2022].
* ↑ Jain, S; Win, HN; Chalam, V; Yee, L «Disseminated gonococcal infection presenting as vasculitis: a case report» (en anglès). J Clin Pathol, 2007 Gen; 60 (1), pp: 90-91. DOI: 10.1136/jcp.2005.034546. PMC: 1860604. PMID: 17213353 [Consulta: 28 setembre 2022].
* ↑ Beatrous, SV; Grisoli, SB; Riahi, RR; Matherne, RJ «Cutaneous manifestations of disseminated gonococcemia» (en anglès). Dermatol Online J, 2017 Gen 15; 23 (1), pp: 13030/qt33b24006. ISSN: 1087-2108. PMID: 28329470 [Consulta: 10 gener 2022].
* ↑ Aguadero Acera, V; Baena Ferrer, IM; Fernández Pozuelo, C; Sánchez Castañón, J; Sánchez Rivas, JL «Diagnóstico clínico y de laboratorio de la artritis gonocócica: a propósito de un caso» (en castellà). Rev Lab Clin, 2013 Gen-Mar; 6 (1), pp: 37-40. DOI: 10.1016/j.labcli.2012.07.003. ISSN: 1888-4008 [Consulta: 10 gener 2022].
* ↑ Almeida-González, L; Franco-Paredes, C; Pérez, LF; Santos-Preciado, JI «Enfermedad por meningococo, Neisseria meningitidis: perspectiva epidemiológica, clínica y preventiva» (en castellà). Salud pública Méx, 2004 Set-Oct; 46 (5), pp: 438-450. ISSN: 0036-3634 [Consulta: 10 juliol 2019].
* ↑ Wu, MY; Chen, CS; Tsay, CY; Yiang, GT; et al «Neisseria meningitidis Induced Fatal Waterhouse–Friderichsen Syndrome in a Patient Presenting With Disseminated Intravascular Coagulation and Multiple Organ Failure» (en anglès). Brain Sci, 2020 Mar 17; 10 (3), pp: 171. DOI: 10.3390/brainsci10030171. PMC: 7139770. PMID: 32192003 [Consulta: 15 octubre 2022].
* ↑ Alfaro, C «Patogénesis de Neisseria meningitidis» (en castellà). Rev Méd Hosp Nac Niños (Costa Rica), 2005 Gen; 40 (2), pp: 73-80. ISSN: 1017-8546 [Consulta: 11 desembre 2021].
* ↑ Osculati, A; Visonà, SD; Colombo, A; Basso, P; et al «Neisseria meningitides Can Survive in Corpses for At Least Eleven Days» (en anglès). Front Cell Infect Microbiol, 2016 Jul 13; 6, pp: 74. DOI: 10.3389/fcimb.2016.00074. PMC: 4942473. PMID: 27468408 [Consulta: 12 octubre 2021].
* ↑ Sejvar, JJ; Johnson, D; Popovic, T; Miller, JM; Downes, F; Somsel, P; et al «Assessing the risk of laboratory-acquired meningococcal disease» (en anglès). J Clin Microbiol, 2005 Set; 43 (9), pp: 4811-4814. DOI: 10.1128/JCM.43.9.4811-4814.2005. PMC: 1234112. PMID: 16145146 [Consulta: 12 octubre 2021].
* ↑ Brooks, EG; Utley-Bobak, SR «Autopsy Biosafety: Recommendations for Prevention of Meningococcal Disease» (en anglès). Acad Forensic Pathol, 2018 Jun; 8 (2), pp: 328-339. DOI: 10.1177/1925362118782074. PMC: 6490128. PMID: 31240046 [Consulta: 12 octubre 2021].
* ↑ Diene, SM; Bertelli, C; Pillonel, T; Jacquier, N; Croxatto, A; Jaton, K; Greub, G «Comparative genomics of Neisseria meningitidis strains: new targets for molecular diagnostics» (en anglès). Clin Microbiol Infect, 2016 Jun; 22 (6), pp: 568e1-7. DOI: 10.1016/j.cmi.2016.03.022. ISSN: 1469-0691. PMID: 27085725 [Consulta: 12 octubre 2021].
* ↑ Dretler, AW; Rouphael, NG; Stephens, DS «Progress toward the global control of Neisseria meningitidis: 21st century vaccines, current guidelines, and challenges for future vaccine development» (en anglès). Hum Vaccin Immunother, 2018 Maig 4; 14 (5), pp: 1146-1160. DOI: 10.1080/21645515.2018.1451810. PMC: 6067816. PMID: 29543582 [Consulta: 18 novembre 2021].
* ↑ Comité Asesor de Vacunas «Meningococos» (en castellà). A: Manual de vacunas en línea de la AEP, Cap. 30, 2019; Maig (rev), pàgs: 24. ISSN: 2386-2696 [Consulta: 27 juliol 2019].
* ↑ Balaskas, K; Potamitou, D «Endogenous endophthalmitis secondary to bacterial meningitis from Neisseria meningitidis: a case report and review of the literature» (en anglès). Cases J, 2009 Oct 7; 2, pp: 149. DOI: 10.1186/1757-1626-2-149. PMC: 2783105. PMID: 19946520 [Consulta: 25 octubre 2021].
* ↑ Páez Guillán, EM; Macía-Rodríguez, C; García Villafranca, A; Martínez Rey, MC; Novo-Veleiro, I «Menigococcal endophthalmitis: A rare cause of endogenous endophthalmitis» (en anglès). IDCases, 2020 Nov 4; 22, pp: e00997. DOI: 10.1016/j.idcr.2020.e00997. PMC: 7674291. PMID: 33240791 [Consulta: 25 octubre 2021].
* ↑ Mahmoud, FM; Harhara, T «Neisseria meningitidis pneumonia with bacteremia without meningitis: An atypical presentation» (en anglès). IDCases, 2020 Jul 3; 21, pp: e00897. DOI: 10.1016/j.idcr.2020.e00897. PMC: 7333626. PMID: 32685370 [Consulta: 6 setembre 2022].
* ↑ Offman, R; Boggs, E; Gwizdala, A «Symptomatic Vaginal Infection by Neisseria meningitidis Resulting in Meningitis with Septic Shock» (en anglès). Clin Pract Cases Emerg Med, 2019 Mar 27; 3 (2), pp: 153-155. DOI: 10.5811/cpcem.2019.3.41750. PMC: 6497193. PMID: 31061974 [Consulta: 18 desembre 2021].
* ↑ Mahida, N; Anthony, L; Martin, N; Gupta. A; Andrewartha, F «Human bite leading to fatal Neisseria meningitidis septicaemia and pericarditis». JMM Case Reports, 2015 Oct 9; 2 (5), pp: 1-4. DOI: 10.1099/jmmcr.0.000087. ISSN: 2053-3721 [Consulta: 8 octubre 2022].
* ↑ Rey-Múgica, MA; Hernando-Real, S; Carrero-González, P; Queizán-Hernández, JA «Meningococemia durante el tratamiento con eculizumab» (en castellà). Enferm Infecc Microbiol Clin, 2013 Gen; 31 (1), pp: 62. DOI: 10.1016/j.eimc.2012.06.011. ISSN: 1578-1852. PMID: 22938888 [Consulta: 7 octubre 2022].
* ↑ Crew, PE; McNamara, L; Waldron, PE; McCulley, L; et al «Unusual Neisseria species as a cause of infection in patients taking eculizumab» (en anglès). J Infect, 2019 Feb; 78 (2), pp: 113-118. DOI: 10.1016/j.jinf.2018.10.015. PMC: 7224403. PMID: 30408494 [Consulta: 7 octubre 2022].
* ↑ Zheng, W; Mutha, NV; Heydari, H; Dutta, A; Siow, CC; Jakubovics, NS; et al «NeisseriaBase: A specialised Neisseria genomic resource and analysis platform» (en anglès). PeerJ, 2016 Mar 17; 4, pp: e1698. DOI: 10.7717/peerj.1698. PMC: 4806638. PMID: 27017950 [Consulta: 15 juliol 2019].
* ↑ Vigué, L; Eyre-Walker, A «The comparative population genetics of Neisseria meningitidis and Neisseria gonorrhoeae» (en anglès). PeerJ, 2019 Jun 27; 7, pp: e7216. DOI: 10.7717/peerj.7216. PMC: 6599670. PMID: 31293838 [Consulta: 15 juliol 2019].
* ↑ Jamet, A; Nassif, X «New players in the toxin field: polymorphic toxin systems in bacteria» (en anglès). mBio, 2015 Maig 5; 6 (3), pp: e00285-15. DOI: 10.1128/mBio.00285-15. PMC: 4436062. PMID: 25944858 [Consulta: 6 setembre 2022].
* ↑ Jamet, A; Jousset, AB; Euphrasie, D; Mukorako, P; Boucharlat, A; et al «A New Family of Secreted Toxins in Pathogenic Neisseria Species» (en anglès). PLoS Pathog, 2015 Gen 8; 11 (1), pp: e1004592. DOI: 10.1371/journal.ppat.1004592. PMC: 4287609. PMID: 25569427 [Consulta: 28 juliol 2019].
* ↑ Ross, SC; Densen, P «Complement deficiency states and infection: epidemiology, pathogenesis and consequences of neisserial and other infections in an immune deficiency» (en anglès). Medicine (Baltimore), 1984 Set; 63 (5), pp: 243-273. ISSN: 1536-5964. PMID: 6433145 [Consulta: 4 agost 2019].
* ↑ Gillet, B; Joram, N; Frémeaux Bacchi, V; Thomas, C; et al «Neisseria meningitidis inside neutrophils, revealing properdin deficiency» (en anglès). Int J Infect Dis, 2020 Oct; 99, pp: 117-118. DOI: 10.1016/j.ijid.2020.07.040. ISSN: 1878-3511. PMID: 32717395 [Consulta: 6 setembre 2022].
* ↑ Welsch, JA; Ram, S «Factor H and neisserial pathogenesis» (en anglès). Vaccine, 2008 Des 30; 26 (Supl 8), pp: 140-145. DOI: 10.1016/j.vaccine.2008.11.060. PMC: 2768413. PMID: 19388163 [Consulta: 4 agost 2019].
* ↑ Liu, G; Tang, CM; Exley, RM «Non-pathogenic Neisseria: membres of an abundant, multi-habitat, diverse genus» (en anglès). Microbiology (Reading), 2015 Jul; 161 (7), pp: 1297-1312. DOI: 10.1099/mic.0.000086. ISSN: 1465-2080. PMID: 25814039 [Consulta: 25 octubre 2021].
* ↑ Hansen, CM; Himschoot, EA; Hare, RF; Meixell, BW; et al «Neisseria arctica sp. nov., isolated from nonviable eggs of greater white-fronted geese (Anser albifrons) in Arctic Alaska» (en anglès). Int J Syst Evol Microbiol, 2017 Maig; 67 (5), pp: 1115-1119. DOI: 10.1099/ijsem.0.001773. PMC: 5775901. PMID: 28056218 [Consulta: 12 octubre 2021].
* ↑ Han, XY; Hong, T; Falsen, E «Neisseria bacilliformis sp. nov. Isolated from Human Infections» (en anglès). J Clin Microbiol, 2006 Feb; 44 (2), pp: 474-479. DOI: 10.1128/JCM.44.2.474-479.2006. PMC: 1392657. PMID: 16455901 [Consulta: 28 juliol 2019].
* ↑ Masliah-Planchon, J; Breton, G; Jarlier, V; Simon, A; Benveniste, O; et al «Endocarditis due to Neisseria bacilliformis in a patient with a bicuspid aortic valve» (en anglès). J Clin Microbiol, 2009 Jun; 47 (6), pp: 1973-1975. DOI: 10.1128/JCM.00026-09. PMC: 2691068. PMID: 19386832 [Consulta: 12 octubre 2021].
* ↑ NCBI, Taxonomy Browser. «Neisseria canis. Berger» (en anglès) pàgs: 2. US National Library of Medicine, 2021 Oct 4; ID: 493 (rev). [Consulta: 12 octubre 2021].
* ↑ Cantas, H; Pekarkova, M; Kippenes, HS; Brudal, E; Sorum, H «First reported isolation of Neisseria canis from a deep facial wound infection in a dog» (en anglès). J Clin Microbiol, 2011 Maig; 49 (5), pp: 2043-2046. DOI: 10.1128/JCM.02610-10. PMC: 3122672. PMID: 21411579 [Consulta: 26 novembre 2021].
* ↑ Safton, S; Cooper, G; Harrison, M; Wright, L; Walsh, P «Neisseria canis infection: a case report» (en anglès). Commun Dis Intell, 1999 Ag 5; 23 (8), pp: 221. ISSN: 1445-4866. PMID: 10497835 [Consulta: 22 juliol 2019].
* ↑ Knapp JS, Totten PA, Mulks MH, Minshew BH «Characterization of Neisseria cinerea, a Nonpathogenic Species Isolated on Martin-Lewis Medium Selective for Pathogenic Neisseria spp.» (en anglès). J Clin Microbiol, 1984 Gen; 19 (1), pp: 63-67. ISSN: 1098-660X. PMC: 270980. PMID: 6361062 [Consulta: 10 juliol 2019].
* ↑ Zhu X, Li M, Cao H, Yang X «Fatal bacteremia by Neisseria cinerea in a woman with myelodysplastic syndrome: a case report» (en anglès). Int J Clin Exp Med, 2015 Abr 15; 8 (4), pp: 6369-6371. ISSN: 1940-5901. PMC: 4483828. PMID: 26131259 [Consulta: 10 juliol 2019].
* ↑ Taegtmeyer, M; Saxena, R; Corkill, JE; Anijeet, H; Parry, CM «Ciprofloxacin treatment of bacterial peritonitis associated with chronic ambulatory peritoneal dialysis caused by Neisseria cinerea» (en anglès). J Clin Microbiol, 2006 Ag; 44 (8), pp: 3040-3041. DOI: 10.1128/JCM.00917-06. PMC: 1594607. PMID: 16891538 [Consulta: 24 desembre 2021].
* ↑ NCBI, Taxonomy Browser. «Neisseria dumasiana. Wroblewski, et al» (en anglès) pàgs: 2. US National Library of Medicine, 2021 Oct 4; ID: 1931275 (rev). [Consulta: 12 octubre 2021].
* ↑ Wroblewski, D; Cole, J; McGinnis, J; Perez, M; Wilson, H; Mingle, LA; et al «Neisseria dumasiana sp. nov. from human sputum and a dog's mouth» (en anglès). Int J Syst Evol Microbiol, 2017 Nov; 67 (11), pp: 4304-4310. DOI: 10.1099/ijsem.0.002148. ISSN: 1466-5026. PMID: 28933320 [Consulta: 22 juliol 2019].
* ↑ Wu, C «Neisseria elongata» (en anglès). MicrobeWiki, Kenyon College Department of Biology, 2010; Ag 20, pàgs: 6 [Consulta: 10 juliol 2019].
* ↑ Lin, M; Yang, GK; Gao, MZ; Hong, FY «Peritoneal dialysis-related peritonitis caused by Neisseria elongata subsp. nitroreducens, the first report» (en anglès). Perit Dial Int, 2014 Nov-Des; 34 (7), pp: 816-817. DOI: 10.3747/pdi.2013.00114. PMC: 4269515. PMID: 25520493 [Consulta: 7 octubre 2022].
* ↑ Spielman, AF; Ghumman, A; Panthaki, Z; Lessard, A-S «Neisseria elongata osteomyelitis: Literature review and case report in a 63-year-old male presenting with progressive right-handed redness, swelling and pain» (en anglès). Int J Surg Case Rep, 2020; 73, pp: 228-230. DOI: 10.1016/j.ijscr.2020.07.022. PMC: 7385039. PMID: 32717677 [Consulta: 30 octubre 2021].
* ↑ Hombrouck-Alet, C; Poilane, I; Janoir-Jouveshomme, C; Fain, O; et al «Utilization of 16S ribosomal DNA sequencing for diagnosis of septicemia due to Neisseria elongata subsp. glycolytica in a neutropenic patient» (en anglès). J Clin Microbiol, 2003 Jul; 41 (7), pp: 3436-3437. DOI: 10.1128/JCM.41.7.3436-3437.2003. PMC: 165362. PMID: 12843114 [Consulta: 7 octubre 2022].
* ↑ Yoo YP; Kang KW; Yoon HS; Yoo, S; Lee, MS «Infective Endocarditis Caused by Neisseria elongata on a Native Tricuspid Valve and Confirmed by DNA Sequencing» (en anglès). Tex Heart Inst J, 2014 Abr 1; 41 (2), pp: 227-230. DOI: 10.14503/THIJ-13-3153. PMC: 4004487. PMID: 24808790 [Consulta: 10 juliol 2019].
* ↑ Huang L, Ma L, Fan K, Li Y, Xie L, Xia W, Gu B, Liu G «Necrotizing pneumonia and empyema caused by Neisseria flavescens infection» (en anglès). J Thorac Dis, 2014 Maig; 6 (5), pp: 553-557. DOI: 10.3978/j.issn.2072-1439.2014.02.16. PMC: 4015020. PMID: 24822118 [Consulta: 11 juliol 2019].
* ↑ Shemesh, S; Marom, T; Vaknine, H; Tamir, SO «Neisseria flavescens Infection in Atypical Multiple Vallecular Cysts» (en anglès). Indian J Otolaryngol Head Neck Surg, 2019 Oct; 71 (Supl 1), pp: 11-13. DOI: 10.1007/s12070-015-0871-2. PMC: 6848605. PMID: 31741919 [Consulta: 11 novembre 2021].
* ↑ Zhang, G; Yang, J; Lai, XH; Lu, S; Jin, D; et al «Neisseria chenwenguii sp. nov. isolated from the rectal contents of a plateau pika (Ochotona curzoniae)» (en anglès). Antonie Van Leeuwenhoek, 2019 Jul; 112 (7), pp: 1001-1010. DOI: 10.1007/s10482-019-01234-2. PMC: 6546665. PMID: 30798492 [Consulta: 26 agost 2019].
* ↑ NBCI «Neisseria iguanae» (en anglès). Taxonomy Browser. US National Library of Medicine, 2018 Mar 16; ID90242 (rev), pàgs: 2 [Consulta: 12 setembre 2019].
* ↑ Jacobson, ER «Bacterial Diseases of Reptiles» (en anglès). A: Infectious Diseases and Pathology of Reptiles: Color Atlas and Text. CRC Press, 2007; Chap. 10, pàg: 466. ISBN 9781420004038 [Consulta: 12 setembre 2019].
* ↑ NCBI, Taxonomy Browser. «Neisseria lactamica. Hollis, et al» (en anglès) pàgs: 2. US National Library of Medicine, 2021 Oct 11; ID: 486 (rev). [Consulta: 19 octubre 2021].
* ↑ Zavascki, AP; Fritscher, L; Superti, S; Dias, C; et al «First case report of Neisseria lactamica causing cavitary lung disease in an adult organ transplant recipient» (en anglès). J Clin Microbiol, 2006 Jul; 44 (7), pp: 2666-2668. DOI: 10.1128/JCM.00274-06. PMC: 1489462. PMID: 16825411 [Consulta: 11 juliol 2019].
* ↑ Everts, RJ; Speers, D; George, ST; Ansell, BJ; et al «Neisseria lactamica arthritis and septicemia complicating myeloma» (en anglès). J Clin Microbiol, 2010 Jun; 48 (6), pp: 2318. DOI: 10.1128/JCM.02132-09. PMC: 2884484. PMID: 20410341 [Consulta: 11 juliol 2019].
* ↑ Snyder, LAS; Saunders, NJ «The majority of genes in the pathogenic Neisseria species are present in non-pathogenic Neisseria lactamica, including those designated as 'virulence genes'» (en anglès). BMC Genomics, 2006 Maig 30; 7, pp: 128. DOI: 10.1186/1471-2164-7-128. PMC: 1538595. PMID: 16734888 [Consulta: 19 octubre 2021].
* ↑ Durán, E; Salvo, S; Gil, J; Sanjoaquín, I «Neumonía y bacteriemia por Neisseria mucosa en un paciente usuario de drogas por vía parenteral infectado por el virus de la inmunodeficiencia humana tipo 1» (en castellà). Enferm Infecc Microbiol Clin, 2011 Mar; 29 (3), pp: 236-237. DOI: 10.1016/j.eimc.2010.09.006. ISSN: 1578-1852. PMID: 21354666 [Consulta: 12 juliol 2019].
* ↑ Awdisho, A; Bermudez, M «A Case Report of Neisseria mucosa Peritonitis in a Chronic Ambulatory Peritoneal Dialysis Patient» (en anglès). Infect Dis Rep, 2016 Des 31; 8 (4), pp: 6950. DOI: 10.4081/idr.2016.6950. PMC: 5226042. PMID: 28191300 [Consulta: 30 octubre 2021].
* ↑ Tuduri, AAC; Palombarani, SA; Pallone, EC; Almuzara, MN «Endocarditis por Neisseria mucosa en válvula aórtica nativa» (en castellà). Enferm Infecc Microbiol Clin, 2007 Oct; 25 (8), pp: 553-555. DOI: 10.1157/13109994. ISSN: 1578-1852. PMID: 17915115 [Consulta: 18 desembre 2021].
* ↑ NCBI, Taxonomy Browser. «Neisseria musculi. Weyand et al» (en anglès) pàgs: 2. US National Library of Medicine, 2021 Oct 25; ID: 1815583 (rev). [Consulta: 30 octubre 2021].
* ↑ Weyand, NJ; Ma, M; Phifer-Rixey, M; Taku, NA; Rendón, MA; Hockenberry, AM; Kim, WJ; Agellon, AB; Biais, N; Suzuki, TA; et al «Isolation and characterization of Neisseria musculi sp. nov., from the wild house mouse» (en anglès). Int J Syst Evol Microbiol, 2016 Set; 66 (9), pp: 3585-3593. DOI: 10.1099/ijsem.0.001237. PMC: 5880574. PMID: 27298306 [Consulta: 26 agost 2019].
* ↑ ITIS «Neisseria polysaccharea Riou and Guibourdenche, 1987» (en anglès). Standard Report Page, 2021 Ag 31; 963998 (rev), pàgs: 2 [Consulta: 30 octubre 2021].
* ↑ Riou, JY; Guibourdenche, M «Neisseria polysaccharea sp. nov.» (en anglès). Int J Syst Bacteriol, 1987 Abr 1; 37 (2), pp: 163-165. ISSN 0020-7713. DOI: 10.1099/00207713-37-2-163 [Consulta: 18 desembre 2021].
* ↑ Centers for Disease Control and Prevention «Neisseria polysaccharea» (en anglès). Characteristics of N. gonorrhoeae and Related Species, Division of STD Prevention. US Department of Health & Human Services, 2017; Mar 31 (rev), pàgs: 5 [Consulta: 12 juliol 2019].
* ↑ NCBI, Taxonomy Browser. «Neisseria shayeganii» (en anglès) pàgs: 2. US National Library of Medicine, 2022 Ag 22; ID: 607712 (rev). [Consulta: 5 setembre 2022].
* ↑ Wolfgang, J; Carpenter, AN; Cole, JA; Gronow, S; Habura, A; Jose, S; Nazarian, EJ; et al «Neisseria wadsworthii sp. nov. and Neisseria shayeganii sp. nov., isolated from clinical specimens» (en anglès). Int J Syst Evol Microbiol, 2011 Gen; 61 (Pt 1), pp: 91-98. DOI: 10.1099/ijs.0.022426-0. ISSN: 1466-5034. PMID: 20173010 [Consulta: 15 octubre 2022].
* ↑ Benadof, D «Neisseria sicca» (en castellà). Rev Chil Infect, 2009 Oct; 26 (5), pp: 452. DOI: 10.4067/S0716-10182009000600010. ISSN: 0716-1018 [Consulta: 12 juliol 2019].
* ↑ Eser, I; Akcali, A; Tatman-Otkun, M; Taskiran-Comez, A «Conjunctivitis due to Neisseria sicca: A case report» (en anglès). Indian J Ophthalmol, 2014 Mar; 62 (3), pp: 350-352. DOI: 10.4103/0301-4738.98894. PMC: 4061680. PMID: 23552355 [Consulta: 11 novembre 2021].
* ↑ Kozlova, A; Palazzolo, L; Michael, A «Neisseria sicca: A Rare Cause of Bacterial Conjunctivitis» (en anglès). Am J Case Rep, 2020 Jun 15; 21, pp: e923135. DOI: 10.12659/AJCR.923135. PMC: 7319073. PMID: 32536685 [Consulta: 5 novembre 2021].
* ↑ Sommerstein, R; Ramsay, D; Dubuis, O; Waser, S; et al «Fatal Neisseria sicca endocarditis» (en anglès). Infection, 2013 Jun; 41 (3), pp: 747-749. DOI: 10.1007/s15010-012-0393-8. ISSN: 1439-0973. PMID: 23297179 [Consulta: 7 octubre 2022].
* ↑ Doern, GV; Blacklow, NR; Gantz, NM; Aucoin, P; et al «Neisseria sicca Osteomyelitis» (en anglès). J Clin Microbiol, 1982 Set; 16 (3), pp: 595-597. ISSN: 0095-1137. PMC: 272424. PMID: 7130376 [Consulta: 15 juliol 2019].
* ↑ Park, SY; Kang, SJ; Joo, EJ; Ha, YE; Baek, JY; Wi, YM; et al «Prosthetic Valve Endocarditis Due to Neisseria skkuensis, a Novel Neisseria Species» (en anglès). J Clin Microbiol, 2012 Ag; 50 (8), pp: 2820-2822. DOI: 10.1128/JCM.00676-12. PMC: 3421520. PMID: 22675133 [Consulta: 7 octubre 2022].
* ↑ Uwamino, Y; Sugita, K; Iwasaki, E; Fujiwara, H; et al «The First Case Report of Acute Cholangitis and Bacteremia Due to Neisseria subflava» (en anglès). Intern Med, 2017 Gen 15; 56 (2), pp: 221-223. DOI: 10.2169/internalmedicine.56.7482. PMC: 5337472. PMID: 28090057 [Consulta: 11 novembre 2021].
* ↑ Chen, C; Chiu, PF; Lin, JS «Neisseria subflava peritonitis: a case report» (en anglès). Arq Bras Cir Dig, 2017 Abr-Jun; 30 (2), pp: 161. DOI: 10.1590/0102-6720201700020018. PMC: 5543799. PMID: 29257856 [Consulta: 12 octubre 2021].
* ↑ Tena Gómez, D; Carranza González, R; Torres Cañadillas, C; Manrique González, E; Garrido Palomo, R «Bacteriemia por Neisseria subflava biovar flava» (en castellà). An Pediatr (Barc), 2004; 61 (2), pp: 188-189. DOI: 10.1016/S1695-4033(04)78383-6. ISSN: 1695-4033 [Consulta: 13 juliol 2019].
* ↑ Eiros, JM; Domínguez-Gil, M; Pellicer, JL «Celulitis por Neisseria weaveri tras mordedura de perro» (en castellà). Rev Esp Quimioter, 2015 Des; 28 (6), pp: 322-323. ISSN: 1988-9518. PMID: 26621178 [Consulta: 13 juliol 2019].
* ↑ Shinha, T «Cellulitis and Bacteremia due to Neisseria weaveri following a dog bite» (en anglès). IDCases, 2018 Mar 9; 12, pp: 56-57. DOI: 10.1016/j.idcr.2018.03.008. PMC: 6011138. PMID: 29942750 [Consulta: 13 juliol 2019].
* ↑ Helmig, KC; Anderson, MS; Byrd, TF; Aubin-Lemay, C; Moneim, MS «A Rare Case of Neisseria animaloris Hand Infection and Associated Nonhealing Wound» (en anglès). Journal of Hand Surgery Global Online, 2020 Mar 2 (2), pp: 113-115. DOI: 10.1016/j.jhsg.2020.01.003. ISSN: 2589-5141 [Consulta: 4 desembre 2021].
* ↑ Merlino, J; Gray, T; Beresford, R; Baskar, SR; Gottlieb, T; Birdsall, J «Wound infection caused by Neisseria zoodegmatis, a zoonotic pathogen: a case report» (en anglès). Access Microbiol, 2021 Feb 10; 3 (3), pp: 000196. DOI: 10.1099/acmi.0.000196. PMC: 8209709. PMID: 34151152 [Consulta: 4 desembre 2021].
* ↑ Heydecke, A; Andersson, B; Holmdahl, T; Melhus, A «Human wound infections caused by Neisseria animaloris and Neisseria zoodegmatis, former CDC Group EF-4a and EF-4b» (en anglès). Infect Ecol Epidemiol, 2013 Ag 2; 3, pàgs: 12. DOI: 10.3402/iee.v3i0.20312. PMC: 3733017. PMID: 23919115 [Consulta: 13 juliol 2019].
* ↑ Vedros, NA; Hoke, C; Chun, PK «Neisseria macacae sp. nov., a new Neisseria Species Isolated from the Oropharynges of Rhesus Monkeys (Macaca mulatta)» (en anglès). Int J Syst Evol Microbiol, 1983 Jul 1; 33 (3), pp: 515-520. DOI: 10.1099/00207713-33-3-515. ISSN: 1466-5026 [Consulta: 13 juliol 2019].
* ↑ Schouten, R; Suwandy, F; Quaak, M; Reubsaet, FAG «Neisseria macacae bacteraemia in a Child with Fever and Petechiae» (en anglès). Ned Tijdschr Med Microbiol, 2014 Abr; 22 (Supl), pp: S83-S84. ISSN: 0929-0176 [Consulta: 13 juliol 2019].
* ↑ UniProt «Neisseria dentiae» (en anglès). Taxonomy. UniProt Consortium, 2019 Maig 10; 194197 (rev), pàgs: 1 [Consulta: 13 juliol 2019].
* ↑ NCBI, Taxonomy Browser. «Neisseria zalophi» (en anglès) pàgs: 2. US National Library of Medicine, 2022 Ag 29; ID: 640030 (rev). [Consulta: 5 setembre 2022].

## Bibliografia

* Liu, Guangyu; Tang, Christoph M.; Exley, Rachel M. Non-pathogenic Neisseria: membres of an abundant, multi-habitat, diverse genus (en anglès). Microbiology, 2015 Jul; 161 (7), pp: 1297–1312. PMID: 25814039. DOI 10.1099/mic.0.000086 [Consulta: 12 juliol 2019].
* Barrett, Steven J.; Sneath, Peter H. A. A numerical phenotypic taxonomic study of the genus Neisseria (en anglès). Microbiology, 1994 Oct; 140 (Pt 10), pp: 2867-2891. PMID: 8000550. DOI 10.1099/00221287-140-10-2867 [Consulta: 26 agost 2019].
* Genco, Caroline A.; Wetzler, Lee (Eds.). Neisseria: Molecular Mechanisms of Pathogenesis (en anglès). Caister Academic Press, 2010; Gen, pàgs: 270. ISBN 978-1-904455-51-6 [Consulta: 27 juliol 2019].
* Bennett, Julia; Jolley, Keith A.; Earle, Sarah G.; Corton, Craig; et al. A genomic approach to bacterial taxonomy: an examination and proposed reclassification of species within the genus Neisseria (en anglès). Microbiology, 2012 Jun; 158 (Pt 6), pp: 1570-1580. PMID: 22422752. DOI 10.1099/mic.0.056077-0 [Consulta: 14 setembre 2019].
* Bennett, Julia; Bratcher, Holly B.; Brehony, Carina; Harrison, Odile B.; Maiden, Martin C.J The Genus Neisseria (en anglès). A: The prokaryotes, Alphaproteobacteria and betaproteobacteria (Rosenberg E, et al; Eds.) Springer Verlag, 2013 Ag; Chap. 33, pp: 881-900. DOI 10.1007/978-3-642-30197-1_241. ISBN 9783642301964 [Consulta: 27 juliol 2019].
* Rojas, Eduardo; Hoyos, Johanna; Oldfield, Neil J.; Lee, Philip; et al. Optimization of Molecular Approaches to Genogroup Neisseria meningitidis Carriage Isolates and Implications for Monitoring the Impact of New Serogroup B Vaccines (en anglès). PLoS One, 2015 Jul 6; 10 (7), pp: e0132140. PMID: 26147212. DOI 10.1371/journal.pone.0132140 [Consulta: 18 novembre 2021].
* Agier, Lydiane; Martiny, Nadège; Thiongane, Oumy; Mueller, Judith E.; et al Towards understanding the epidemiology of Neisseria meningitidis in the African meningitis belt: a multi-disciplinary overview (en anglès). Int J Infect Dis, 2017 Gen; 54, pp: 103-112. PMID: 27826113. DOI 10.1016/j.ijid.2016.10.032 [Consulta: 14 octubre 2021].
* Basani, Laxman; Aepala, Roja. Neisseria Meningitidis Causing Multiple Cerebral Abscesses in Early Neonatal Period: Case Report and Review of Literature (en anglès). J Clin Diagn Res, 2017 Jul; 11 (7), pp: SD01-SD03. PMID: 28892991. DOI 10.7860/JCDR/2017/25284.10151 [Consulta: 12 octubre 2021].
* Wanford, Joseph J.; Green, Luke R.; Aidley, Jack; Bayliss, Christopher D. Phasome analysis of pathogenic and commensal Neisseria species expands the known repertoire of phase variable genes, and highlights common adaptive strategies (en anglès). PLoS One, 2018 Maig 15; 13 (5), pp: e0196675. PMID: 29763438. DOI 10.1371/journal.pone.0196675 [Consulta: 4 desembre 2021].
* Wang, Liang-Chun; Wagner, Jacob; Capino, Annabelle; Nesbit, Elizabeth; et al. Quantitative Examination of Antibiotic Susceptibility of Neisseria gonorrhoeae Aggregates Using ATP-utilization Commercial Assays and Live/Dead Staining (en anglès). J Vis Exp, 2019 Feb 8; (144), pàgs: 11. PMID: 30799857. DOI 10.3791/58978 [Consulta: 2 desembre 2022].
* Diallo, Kanny; MacLennan, Jenny; Harrison, Odile B.; Msefula, Chisomo; et al. Genomic characterization of novel Neisseria species (en anglès). Sci Rep, 2019 Set 24; 9 (1), pp: 13742. PMID: 31551478. DOI 10.1038/s41598-019-50203-2 [Consulta: 12 octubre 2021].
* Dorey, Robert B.; Theodosiou, Anastasia A.; Read, Robert C.; Jones, Christine E. The nonpathogenic commensal Neisseria: friends and foes in infectious disease (en anglès). Curr Opin Infect Dis, 2019 Oct; 32 (5), pp: 490-496. PMID: 3135623. DOI 10.1097/QCO.0000000000000585 [Consulta: 8 octubre 2022].
* Custodio, Rafael; Johnson, Errin; Liu, Guangyu; Tang, Christoph M.; Exley, Rachel M. Commensal Neisseria cinerea impairs Neisseria meningitidis microcolony development and reduces pathogen colonisation of epithelial cells (en anglès). PLoS Pathog, 2020 Mar 24; 16 (3), pp: e1008372. PMID: 32208456. DOI 10.1371/journal.ppat.1008372 [Consulta: 6 novembre 2021].
* Maurakis, Stavros A.; Nau Cornelissen, Cynthia. Recent Progress Towards a Gonococcal Vaccine (en anglès). Front Cell Infect Microbiol, 2022 Abr 11; 12, pp: 881392. PMID: 35480233. DOI 10.3389/fcimb.2022.881392 [Consulta: 12 octubre 2022].

## Enllaços externs

* Neisseria.org Jolley, K; University of Oxford. 2019 Maig. (anglès)
* Neisseria isolates database PubMLST. 2018 Set. (anglès)
* Neisseria Banegas Terrazas, Y; 2020 Set. (castellà)